Karin Aasma

Helju Karin Aasma (vahel ekslikult ka Aasmaa; 1950. aastani Isak; 17. märts 1926 Pärnu – 29. jaanuar 2012 Göteborg, Rootsi) oli eesti kunstiajaloolane. Aasma sündis arhitekti ja joonistusõpetaja perekonnas. 1944. aastal lõpetas ta Pärnu Tütarlastegümnaasiumi ning põgenes Rootsi, kus jätkas 1946–48 õppimist Göteborgi tarbekunstikoolis. Hiljem õppis ta Göteborgi ja Stockholmi ülikoolis kunstiajalugu, etnograafiat ning klassikalist ja Põhjamaade arheoloogiat. 1960. aastal kaitses Aasma Göteborgi ülikoolis filosoofialitsentsiaadi kraadi väitekirjaga, mis käsitles 17. ja 18. sajandi Lääne-Rootsi kirikute sisekujundust. 1964–66 töötas Aasma Göteborgs Historiska Museumis intendandina, 1966–76 Göteborgs Konstmuseumis lektorina, 1976–90 õpetas Göteborgi ülikoolis kunstiajalugu ning 1976–91 oli Röhsska Konstsljödmuseetis lektor ja intendant. Karin Aasma oli Rahvusvahelise Muuseumide Nõukogu (ICOM) liige. Ta kuulus ka rootsi muuseumitöötajate ühendusse Svenska Museimannafören ning 1951. aastast eesti naiskorporatsiooni Filiae Patriae. Ta oli kogumiku "Allmogekulturen i Estland" toimetaja ja kaasautor (Nordiska museet, 1980), kirjutades artikleid eesti kultuurist. Raamatus "Ösels kyrkor" andis ta ülevaate Saaremaa keskaegsetest kirikutest. Aasma pidas loenguid ka Eesti kunstist, sealhulgas ehituskunsti ajaloost. Samuti osales ta Rootsi kirikutest rääkiva sariväljaande koostamises. 2005. aastal pälvis Karin Aasma Eesti Komiteelt auhinna eesti kultuuri tutvustamise eest. Karin Aasma oli abielus tehnikadoktor Felix Aasmaga, neil sündis poeg ja kaks tütart. "Korp! Filiae Patriae Göteborgi koondis: lõunakokkutulekud" kogumikus "Korporatsioon Filiae Patriae 90" Tartu, 2010, lk 82 "Eesti ehtekunsti näitus Göteborgis" Eesti Päevaleht (Stockholm), 31. oktoober 2002, nr 43, lk 10 (26. oktoobrist 20. novembrini 2002 toimus Kadri Mälgu ehtenäitus) "Eesti Kunstivarad hävinemas ?" Eesti Päevaleht (Stockholm), 21. oktoober 1999, nr 41, lk 5 (Marika Valk esines 28. septembril 1999 Stockholmi Eesti Majas ettekande ja videofilmi näitamisega uue Eesti Kunstimuuseumi hoone projektist) "Estival '03 – tagasivaade" Eesti Päevaleht (Stockholm), 19. juuni 2003, nr 24, lk 8 (kokkuvõte 2003. aasta Eesti Kultuuripäevadest Göteborgis) "Dragsmarks och Bokenäs kyrkor: Lane härad, Bohuslän" Stockholm : Almqvist & Wiksell International, 1994 "I österled – tema Baltikum: vandringsutställningen" Göteborg: Göteborgs Museer, 1983 "Kungälvs kyrkor: Inlands Södre härad, Bohuslän" Stockholm: Almqvist & Wiksell, 1969 "Kyrkorna i Marstrand: Bohuslän" Stockholm: Almqvist & Wiksell, 1974 "Medeltida kyrkor på Ösel, Estland : anteckningar från en resa till Ösel sommaren 1989" Göteborg, 1989 "Medeltida kyrkor på Ösel, Estland : anteckningar från en resa till Ösel sommaren 1989 (med tillägg 1993)" Göteborg, 1993 Karin Aasma, Ursula Larsson, Maj-Brit Wadell "Ytterby, Kareby och Romelanda kyrkor i Bohuslän: samt tillägg, rättelser och register till Bohuslän" Bd. 1. Stockholm: Generalstabens litografiska anstalts förlag, 1967, lk 270–436 http://isik.tlulib.ee/index.php?id=1360 "Eesti teadlased väljaspool kodumaad" Stockholm, 1984, lk 13 Sirje Kägi-Hedberg "Karin Aasma – in memoriam" Eesti Päevaleht = Estniska Dagbladet 19. aprill 2012, lk 15 Ülo Ignats "Eesti Komitee otsustas vanad tagasi valida", Eesti Päevaleht (Stockholm), 21. aprill 2005, nr 15 (aprillikuu teisel pühapäeval Stockholmi Eesti Majas peetud aastakoosolekul anti Karin Aasmaale auhind töö eest eesti kultuuri tutvustamisel) TLÜAR väliseesti isikud